
ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΠΡΩΤΟ Αρ. Φύλλου 22 

21 Φεβρουάριου 2011 


ΝΟΜΟΣ ΥΠ’ ΑΡΙΘ. 3917 

Διατήρηση δεδομένων που παράγονται ή υποβάλλο¬ 
νται σε επεξεργασία σε συνάρτηση με την παροχή 
διαθέσιμων στο κοινά υπηρεσιών ηλεκτρονικών επι¬ 
κοινωνιών ή δημάσιων δικτύων επικοινωνιών, χρήση 
συστημάτων επιτήρησης με τη λήψη ή καταγραφή 
ήχου ή εικάνας σε δημάσιους χώρους και συναφείς 
διατάξεις. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Εκδίδομε τον ακόλουθο νόμο που ψήφισε η Βουλή: 

ΚΕΦΑΛΑΙΟ Α' 

ΕΝΣΩΜΑΤΩΣΗ ΤΗΣ ΟΔΗΓΙΑΣ 2006/24/ΕΚ 
ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ 
ΚΑΙ ΤΟΥ ΣΥΜΒΟΥΛΙΟΥ ΤΗΣ 15ΗΣ ΜΑΡΤΙΟΥ 
ΓΙΑ ΤΗ ΔΙΑΤΗΡΗΣΗ ΔΕΔΟΜΕΝΩΝ 
ΠΟΥ ΠΑΡΑΓΟΝΤΑΙ Ή ΥΠΟΒΑΛΛΟΝΤΑΙ 
ΣΕ ΕΠΕΞΕΡΓΑΣΙΑ ΣΕ ΣΥΝΑΡΤΗΣΗ ΜΕ ΤΗΝ ΠΑΡΟΧΗ 
ΔΙΑΘΕΣΙΜΩΝ ΣΤΟ ΚΟΙΝΟ ΥΠΗΡΕΣΙΩΝ 
ΗΛΕΚΤΡΟΝΙΚΩΝ ΕΠΙΚΟΙΝΩΝΙΩΝ 
Ή ΔΗΜΟΣΙΩΝ ΔΙΚΤΥΩΝ ΕΠΙΚΟΙΝΩΝΙΩΝ 
ΚΑΙ ΓΙΑ ΤΗΝ ΤΡΟΠΟΠΟΙΗΣΗ 
ΤΗΣ ΟΔΗΓΙΑΣ 2002/58/ΕΚ 

Άρθρο 1 

Αντικείμενο και πεδίο εφαρμογής 
(Άρθρο 1 της Οδηγίας 2006/24/ΕΚ) 

1. Οι πάροχοι διαθέσιμων στο κοινό υπηρεσιών ηλε¬ 
κτρονικών επικοινωνιών ή δημόσιου δικτύου επικοινωνι¬ 
ών υποχρεούνται να διατηρούν τα δεδομένα του άρθρου 
5 που παράγονται ή υποβάλλονται σε επεξεργασία από 
αυτούς, προκειμένου τα δεδομένα αυτά να καθίστανται 
διαθέσιμα στις αρμόδιες αρχές για τη διακρίβωση ιδι¬ 
αίτερα σοβαρών εγκλημάτων, όπως αυτά ορίζονται στο 
άρθρο 4 του ν. 2225/1994 (ΦΕΚ 121 Α'). 

2. Οι διατάξεις του παρόντος κεφαλαίου εφαρμόζονται 
σε δεδομένα κίνησης και θέσης φυσικών και νομικών 
προσώπων και στα συναφή δεδομένα που απαιτούνται 
για την αναγνώριση του συνδρομητή ή του εγγεγραμ¬ 
μένου χρήστη. Δεν εφαρμόζονται στο περιεχόμενο των 
ηλεκτρονικών επικοινωνιών, καθώς και στις πληροφο¬ 
ρίες, στις οποίες η πρόσβαση πραγματοποιείται με τη 
χρήση δικτύου ηλεκτρονικών επικοινωνιών. 


Άρθρο 2 
Ορισμοί 

(Άρθρο 2 της Οδηγίας 2006/24/ΕΚ) 

1. Για τους σκοπούς του παρόντος κεφαλαίου εφαρ¬ 
μόζονται οι ορισμοί του άρθρου 2 του ν. 3471/2006 (ΦΕΚ 
133 Α'), του άρθρου 2 του ν. 3431/2006 (ΦΕΚ 13 Α') και 
του άρθρου 2 του ν. 2472/1997 (ΦΕΚ 50 Α'). 

2. Γ ια τους σκοπούς του παρόντος κεφαλαίου νοού¬ 
νται ως: 

α) «δεδομένα»: τα δεδομένα κίνησης και θέσης και τα 
συναφή δεδομένα που είναι αναγκαία για την αναγνώ¬ 
ριση του συνδρομητή ή χρήστη- 
β) «χρήστης»: κάθε φυσικό ή νομικό πρόσωπο που 
χρησιμοποιεί διαθέσιμη στο κοινό υπηρεσία ηλεκτρονι¬ 
κών επικοινωνιών, για ιδιωτικούς ή εμπορικούς σκοπούς, 
χωρίς να είναι απαραίτητα συνδρομητής της εν λόγω 
υπηρεσίας- 

γ) «τηλεφωνική υπηρεσία»: κλήσεις (στις οποίες συμπε- 
ριλαμβάνονται τα φωνητικά τηλεφωνήματα, το φωνητικό 
τηλεταχυδρομείο, οι τηλεδιασκέψεις και η τηλεφωνική 
μεταφορά δεδομένων), συμπληρωματικές υπηρεσίες 
(στις οποίες συμπεριλαμβάνονται η προώθηση και η 
εκτροπή κλήσεων), υπηρεσίες μηνυμάτων και πολυμέσων 
(στις οποίες συμπεριλαμβάνονται οι υπηρεσίες γραπτών 
μηνυμάτων, ενισχυμένων μέσων και πολυμέσων)- 
δ) «κωδικός ταυτότητας χρήστη»: ο μοναδικός ανα¬ 
γνωριστικός κωδικός που αποδίδεται σε κάθε πρόσωπο, 
όταν καθίσταται συνδρομητής ή εγγράφεται σε κάποια 
υπηρεσία πρόσβασης στο διαδίκτυο ή επικοινωνίας 
μέσω του διαδικτύου- 

ε) «κωδικός ταυτότητας κυψέλης»: η ταυτότητα του 
κυψελωτού κυττάρου, από το οποίο ξεκινά ή στο οποίο 
καταλήγει συγκεκριμένη κλήση κινητής τηλεψωνίας- 
στ) «ανεπιτυχής κλήση»: κλήση, κατά την οποία επι¬ 
τυγχάνεται μεν σύνδεση με τον αριθμό προορισμού, 
η κλήση όμως παραμένει αναπάντητη ή σημειώνεται 
επέμβαση της διαχείρισης του δικτύου. 

Άρθρο 3 

Υποχρεώσεις παροχών ως προς τη διατήρηση 
των δεδομένων 

(Άρθρα 3 και 5 παρ. 2 της Οδηγίας 2006/24/ΕΚ) 

1. Κατά παρέκκλιση των σχετικών διατάξεων του ν. 3471/ 
2006, οι πάροχοι διαθέσιμων στο κοινό υπηρεσιών 
ηλεκτρονικών επικοινωνιών ή δημόσιου δικτύου επικοί- 

νωνιών υποχρεούνται να διατηρούν τα δεδομένα του 
άρθρου 5, όταν αυτά παράγονται ή υποβάλλονται σε 
επεξεργασία από αυτούς κατά την παροχή των υπη¬ 
ρεσιών επικσινωνιών. 

2. Στην υπσχρέωση διατήρησης δεδομένων της πα¬ 
ραγράφου 1 περιλαμβάνεται και η διατήρηση των κατά 
το άρθρο 5 δεδομένων των ανεπιτυχών κλήσεων, όταν 
αυτά παράγονται ή υποβάλλονται σε επεξεργασία ή 
αποθηκεύονται ή καταγράφονται από τους παρόχους. 

3. Απαγορεύεται η διατήρηση δεδομένων που αποκα¬ 
λύπτουν το περιεχόμενο των επικοινωνιών. 

Άρθρο 4 

Πρόσβαση στα δεδομένα 
(Άρθρο 4 της Οδηγίας 2006/24/ΕΚ) 

Τα δεδομένα του άρθρου 5 παρέχονται μόνο στις 
αρμόδιες αρχές, σύμψωνα με τη διαδικασία, τις προ¬ 
ϋποθέσεις και τους όρους πρόσβασης που ορίζονται 
στο V. 2225/1994. 

Άρθρο 5 

Κατηγορίες διατηρούμενων δεδομένων 
(Άρθρο 5 της Οδηγίας 2006/24/ΕΚ) 

Διατηρούνται οι ακόλουθες κατηγορίες δεδομένων: 

1) Δεδομένα αναγκαία για την ανίχνευση και τον προσ¬ 
διορισμό της πηγής της επικοινωνίας: 

α. όσον αφορά την τηλεφωνία σταθερού δικτύου και 
την κινητή τηλεφωνία: 
αα) ο τηλεφωνικός αριθμός του καλούντος, 
ββ) το ονοματεπώνυμο και η διεύθυνση του συνδρο¬ 
μητή ή του εγγεγραμμένου χρήστη- 
β. όσον αφορά την πρόσβαση στο διαδίκτυο και τις 
υπηρεσίες ηλεκτρονικού ταχυδρομείου και τηλεφωνίας 
μέσω διαδικτύου: 

αα) ο αποδοθείς κωδικός ταυτότητας χρήστη, 
ββ) ο κωδικός ταυτότητας χρήστη και ο τηλεφωνικός 
αριθμός που δίνονται σε κάθε επικοινωνία που εισέρ¬ 
χεται στο δημόσιο τηλεφωνικό δίκτυο, 
γγ) το ονοματεπώνυμο και η διεύθυνση του συνδρομη¬ 
τή ή εγγεγραμμένου χρήστη στον οποίο είχε αποδοθεί 
κατά το χρόνο επικοινωνίας διεύθυνση ΙΡ (πρωτοκόλ¬ 
λου διαδικτύου), κωδικός ταυτότητας χρήστη ή αριθμός 
τηλεφώνου- 

2) δεδομένα αναγκαία για τον προσδιορισμό του προ¬ 
ορισμού της επικοινωνίας: 

α. όσον αφορά την τηλεφωνία σταθερού δικτύου και 
την κινητή τηλεφωνία: 

αα) ο καλούμενος αριθμός ή αριθμοί (ο αριθμός ή οι 
αριθμοί τηλεφώνου που κλήθηκαν), στις δε περιπτώσεις 
όπου υπεισέρχονται συμπληρωματικές υπηρεσίες όπως 
πρσώθηση/εκτρσπή κλήσης, σ αριθμός ή οι αριθμοί τη¬ 
λεφώνου προς τους οποίους προωθήθηκε η κλήση, 
ββ) τα ονοματεπώνυμα και οι διευθύνσεις των συν¬ 
δρομητών ή εγγεγραμμένων χρηστών- 
β. όσον αφορά τις υπηρεσίες ηλεκτρσνικού ταχυδρσ- 
μείου και τηλεφωνίας μέσω διαδικτύου: 

αα) το ονοματεπώνυμο και η διεύθυνση του συνδρομη¬ 
τή ή εγγεγραμμένου χρήστη και ο κωδικός ταυτότητας 
χρήστη του παραλήπτη της επικοινωνίας, 
ββ) ο κωδικός ταυτότητας χρήστη ή σ αριθμός τη¬ 
λεφώνου του παραλήπτη διαδικτυακής τηλεφωνικής 
κλήσης- 


3) δεδομένα αναγκαία για τον προσδιορισμό της ημε¬ 
ρομηνίας, ώρας και διάρκειας της επικοινωνίας: 

α. όσον αφορά την τηλεφωνία σταθερού δικτύου και 
την κινητή τηλεφωνία, η ημερομηνία και η ώρα έναρξης 
και λήξης της επικοινωνίας- 
β. όσον αφορά την πρόσβαση στσ διαδίκτυσ και τις 
υπηρεσίες ηλεκτρονικού ταχυδρομείου και τηλεφωνίας 
μέσω διαδικτύου: 

αα) η ημερομηνία και η ώρα σύνδεσης και απσσύν- 
δεσης με τα διαδίκτυο με βάση συγκεκριμένη ωριαία 
ζώνη, καθώς και η διεύθυνση πρωτσκόλλσυ τσυ διαδι¬ 
κτύου (ΙΡ), είτε δυναμική είτε στατική, πσυ απέδωσε 
στην επικοινωνία ο πάροχος υπηρεσιών πρόσβασης στο 
διαδίκτυο, καθώς και ο κωδικός ταυτότητας χρήστη του 
συνδρομητή ή εγγεγραμμένου χρήστη, 
ββ) η ημερσμηνία και η ώρα σύνδεσης και αποσύν- 
δεσης με την υπηρεσία ηλεκτρσνικού ταχυδρομείου ή 
τηλεφωνίας μέσω διαδικτύσυ, με βάση συγκεκριμένη 
ωριαία ζώνη- 

4) δεδομένα αναγκαία για τον προσδιορισμό του εί¬ 
δους της επικοινωνίας: 

α. όσον αφορά την τηλεφωνία σταθερού δικτύου και 
την κινητή τηλεφωνία: η χρησιμοποιηθείσα τηλεφωνική 
υπηρεσία- 

β. όσον αφορά τις υπηρεσίες ηλεκτρονικού ταχυδρο¬ 
μείου και τηλεφωνίας μέσω διαδικτύσυ: η χρησιμσπσιη- 
θείσα διαδικτυακή υπηρεσία- 

5) δεδσμένα αναγκαία για τον προσδιορισμό του εξο¬ 
πλισμού επικοινωνίας των χρηστών ή του φερομένου 
ως εξοπλισμού επικοινωνίας τους: 

α. όσον αφορά την τηλεφωνία σταθερού δικτύου, οι 
τηλεφωνικοί αριθμοί καλούντος και καλουμένου- 
β. όσον αφορά την κινητή τηλεφωνία: 
αα) οι τηλεφωνικοί αριθμοί καλούντος και καλουμέ- 
νου, 

ββ) η διεθνής ταυτότητα συνδρομητή κινητής τηλε¬ 
φωνίας (ΙΜ8Ι) του καλούντος, 
γγ) η διεθνής ταυτότητα εξοπλισμού κινητής τηλεφω¬ 
νίας (ΙΜΕΙ) του καλούντος, 
δδ) η ΙΜ8Ι του καλουμένου, 
εε) η ΙΜΕΙ του καλουμένου, 

στστ) στην περίπτωση προπληρωμένων ανώνυμων 
υπηρεσιών, η ημερομηνία και ώρα της αρχικής ενεργο¬ 
ποίησης της υπηρεσίας και σ κωδικός θέσης (κωδικός 
ταυτότητας κυψέλης) από την οποία πραγματοποιήθηκε 
η ενεργοποίηση- 

γ. όσον αφορά την πρόσβαση στο διαδίκτυο και τις 
υπηρεσίες ηλεκτρονικού ταχυδρομείου και τηλεφωνίας 
μέσω διαδικτύου: 

αα) ο τηλεφωνικός αριθμός καλούντος για την πρό¬ 
σβαση μέσω τηλεφώνου, 

ββ) η ψηφιακή συνδρομητική γραμμή (081-) ή άλλη 
απόληξη της πηγής της επικοινωνίας- 

6) δεδομένα αναγκαία για τον προσδιορισμό της θέ¬ 
σης του εξοπλισμού κινητής επικοινωνίας: 

α. ο κωδικός θέσης (κωδικός ταυτότητας κυψέλης) 
κατά την έναρξη και λήξη της επικσινωνίας- 
β. δεδομένα με τα οποία προσδιορίζεται η γεωγραφική 
θέση των κυψελών βάσει των κωδικών θέσης (κωδικών 
ταυτότητας κυψέλης), κατά το χρονικό διάστημα για το 
οποίο διατηρούνται τα δεδομένα των επικοινωνιών. 

Άρθρο 6 

Τόπος και διάρκεια διατήρησης 
(Άρθρο 6 και 7 στοιχείο δ' της Οδηγίας 2006/24/ΕΚ) 

Τα δεδομένα του άρθρου 5 παράγονται και αποθηκεύ¬ 
ονται σε φυσικά μέσα, τα οποία βρίσκονται μέσα στα 
άρια της Ελληνικής Επικράτειας, εντάς της οποίας και 
διατηρούνται για τους σκοπούς του παρόντος κεφαλαί¬ 
ου επί 12 μήνες από την ημερομηνία της επικοινωνίας, 
σύμφωνα με τις προϋποθέσεις που ορίζονται στα άρθρα 
7 και 8. Τα δεδομένα καταστρέφονται στο τέλος του 
χρονικού διαστήματος διατήρησης με αυτοματοποιημέ¬ 
νη διαδικασία από τον πάροχο, εκτός από εκείνα στα 
οποία έχει αποκτηθεί νομίμως πρόσβαση. Τα τελευταία, 
εφόσον παρήλθε η παραπάνω προθεσμία των 12 μηνών, 
καταστρέφονται από τον πάροχο μέσα σε δέκα ημέρες 
από την κοινοποίηση σε αυτόν σχετικής διάταξης που 
υποχρεώνεται να εκδώσει το κατά περίπτωση αρμόδιο 
όργανο, όπως ορίζεται στις παραγράφους 4, 5 και 6 του 
άρθρου 4 του ν. 2225/1994, όταν παύσουν οι λόγοι για 
τους οποίους διατάχθηκε η πρόσβαση στα δεδομένα. 

Άρθρο 7 

Υποχρεώσεις παροχών ως προς την προστασία 
και ασφάλεια των δεδσμένων 
(Άρθρο 7 στοιχεία α' έως γ' της Οδηγίας 2006/24/ΕΚ) 

1. Με την επιφύλαξη των διατάξεων για την προστασία 
των προσωπικών δεδομένων και του απορρήτου της 
επικοινωνίας, στα δεδομένα που διατηρούνται σύμφω¬ 
να με τις διατάξεις του παρόντος εφαρμόζονται από 
τους παρόχους υπηρεσιών ηλεκτρονικών επικοινωνιών 
διαθέσιμων στο κοινό ή δημόσιου δικτύου επικοινωνιών 
οι ακόλουθες αρχές ασφάλειας: 

α) τα διατηρούμενα δεδομένα είναι ίδιας ποιότητας 
και έχουν την ίδια προστασία και ασφάλεια με τα δε¬ 
δομένα που περιέχει το δίκτυο' 

β) λαμβάνονται τα κατάλληλα τεχνικά και οργανω¬ 
τικά μέτρα προστασίας των δεδομένων κατά τυχαίας 
ή παράνομης καταστροφής τους ή τυχαίας απώλειας, 
αλλοίωσης, μη εξουσιοδοτημένης ή παράνομης αποθή¬ 
κευσης, επεξεργασίας, πρόσβασης ή αποκάλυψης· 

γ) λαμβάνονται τα κατάλληλα τεχνικά και οργανωτικά 
μέτρα για να διασφαλισθεί ότι στα δεδομένα έχει πρό¬ 
σβαση μόνον ειδικά εξουσιοδοτημένο προσωπικό. 

2. Οι πάροχοι διαθέσιμων στο κοινό υπηρεσιών ηλε¬ 
κτρονικών επικοινωνιών ή δημόσιου δικτύου επικοινω¬ 
νιών υποχρεούνται να καταρτίζουν και να εφαρμόζουν 
ειδικό σχέδιο πολιτικής ασφάλειας ως προς τα μέσα, τις 
μεθόδους και τα μέτρα που διασφαλίζουν την τήρηση 
των αρχών της παραγράφου 1. Η εφαρμογή του σχεδίου 
αυτού ανατίθεται από τον πάροχο σε εξουσιοδοτημένο 
στέλεχος, το οποίο ορίζεται ως υπεύθυνος ασφάλειας 
δεδομένων. Με κοινή πράξη της Αρχής Προστασίας Δε¬ 
δομένων Προσωπικού Χαρακτήρα (Α.Π.Λ.Π.Χ.) και της 
Αρχής Διασφάλισης του Απορρήτου των Επικοινωνιών 
(Α.Δ.Α.Ε.), η οποία εκδίδεται μέσα σε τρεις μήνες από 
την έναρξη ισχύος του παρόντος νόμου, καθορίζεται 
κάθε θέμα σχετικό με τη διαδικασία και τον τρόπο 
εφαρμογής των διατάξεων του παρόντος άρθρου. 

Άρθρο 8 

Τρόπος διατήρησης και διαβίβασης δεδομένων 
(Άρθρο 8 της Οδηγίας 2006/24/ΕΚ) 

1. Ο πάροχος διαθέσιμων στο κοινό υπηρεσιών ηλε¬ 
κτρονικών επικοινωνιών ή δημόσιου δικτύου επικοινωνι¬ 


ών υποχρεούται να διατηρεί τα δεδομένα του άρθρου 5 
κατά τρόπο που να του επιτρέπει να τα επεξεργάζεται 
ηλεκτρονικά και να τα διαβιβάζει το αργότερο μέσα 
σε πέντε εργάσιμες ημέρες από τη γνωστοποίηση της 
διάταξης για την πρόσβαση στα δεδομένα που εκδίδει 
η αρμόδια αρχή κατά τους ορισμούς των παραγράφων 
4, 5 και 6 του άρθρου 4 του ν. 2225/1994. Η διαβίβαση 
των παραπάνω δεδομένων γίνεται σύμφωνα με τη δια¬ 
δικασία που ορίζεται στο άρθρο 4 του παρόντος. 

2. Με κανονισμό της Α.Δ.Α.Ε., ο οποίος εκδίδεται μέσα 
σε τρεις μήνες από την έναρξη ισχύος του παρόντος 
νόμου, καθορίζεται κάθε θέμα σχετικό με τις ειδικότερες 
αρχές ασφάλειας, τη διαδικασία και τον τρόπο εφαρ¬ 
μογής των διατάξεων της παραγράφου 1. 

Άρθρο 9 

Εποπτικές Αρχές 

(Άρθρο 9 της Οδηγίας 2006/24/ΕΚ) 

Εφόσον δεν ρυθμίζεται διαφορετικά στο παρόν κε¬ 
φάλαιο: α) η Α.Δ.Α.Ε. έχει, ως προς την τήρηση των 
διατάξεών του, τις αρμοδιότητες που προβλέπονται στο 
V. 3115/2003 (ΦΕΚ 47 Α')· β) η Α.Π.Δ.Π.Χ. έχει, ως προς 
την τήρηση των διατάξεών ταυ, τις αρμοδιότητες που 
προβλέπονται στο ν. 2472/1997. 

Άρθρο 10 

Στατιστικά στοιχεία 
(Άρθρο 10 της Οδηγίας 2006/24/ΕΚ) 

1. Τον Ιανουάριο κάθε έτους η Α.Δ.Α.Ε. διαβιβάζει στην 
Ευρωπαϊκή Επιτροπή, δια του Υπουργού Δικαιοσύνης, 
Διαφάνειας και Ανθρωπίνων Δικαιωμάτων, τα ακόλουθα 
στατιστικά στοιχεία για το προηγούμενο ημερολογιακό 
έτος: 

α) τις περιπτώσεις στις σπσίες παρασχέθηκαν πλη¬ 
ροφορίες στις αρμόδιες αρχές· 

β) το χρονικό διάστημα μεταξύ της ημερομηνίας έναρ¬ 
ξης διατήρησης των δεδομένων και της ημερομηνίας 
υποβολής του αιτήματος από την αρμόδια αρχή για τη 
διαβίβαση των δεδομένων 

γ) τις περιπτώσεις στις οπσίες δεν κατέστη δυνατόν 
να ικανοποιηθούν τα αιτήματα για τη χορήγηση των 
δεδομένων. 

2. Τα στατιστικά στοιχεία της παραγράφου 1 δεν πε¬ 
ριλαμβάνουν δεδομένα προσωπικού χαρακτήρα. 

Άρθρο 11 

Ποινικές κυρώσεις 
(Άρθρο 13 της Οδηγίας 2006/24/ΕΚ) 

1. Όποιος, κατά παράβαση των διατάξεων ταυ παρό¬ 
ντος κεφαλαίου, λαμβάνει γνώση των δεδσμένων που 
διατηρούνται από τον πάροχο διαθέσιμων στσ κοινό 
υπηρεσιών ηλεκτρονικών επικοινωνιών ή δημόσιου 
δικτύου επικοινωνιών, τα συλλέγει, αποθηκεύει, αντι¬ 
γράφει, αφαιρεί, μεταφέρει, αλλοιώνει, βλάπτει, κατα¬ 
στρέφει, μεταδίδει, ανακσινώνει ή με άλλο τρόπο τα 
επεξεργάζεται, τα καθιστά προσιτά σε μη δικαιούμενα 
πρόσωπα ή επιτρέπει στα πρόσωπα αυτά να λάβουν 
γνώση των εν λόγω δεδομένων ή τα εκμεταλλεύεται 
με οποιονδήποτε τρόπο, τιμωρείται με κάθειρξη μέχρι 
δέκα ετών, αν η πράξη δεν τιμωρείται βαρύτερα από 
άλλες διατάξεις. 

2. Αν ο δράστης των πράξεων της παραγράφου 1 είναι 
νόμιμος εκπρόσωπος ή μέλος της διοίκησης ή υπεύθυ- 

νος ασφάλειας δεδομένων ή εργαζόμενος ή συνεργάτης 
του παρόχου ή τελεί τις πράξεις αυτές κατ’ επάγγελ¬ 
μα ή κατά συνήθεια ή απέβλεπε σε σικονσμικό ή άλλσ 
αντάλλαγμα, τιμωρείται με κάθειρξη μέχρι δέκα ετών 
και χρηματική ποινή από 55.000 μέχρι 200.000 ευρώ. 

3. Αν από τις πράξεις των παραγράφων 1 και 2 προ- 
κλήθηκε κίνδυνος για την ελεύθερη λειτουργία του 
δημοκρατικού πολιτεύματος ή την εθνική ασφάλεια, 
επιβάλλεται κάθειρξη και χρηματική ποινή από 55.000 
μέχρι 300.000 ευρώ. 

4. Αν οι πράξεις των παραγράφων 1 και 2 έχουν τελε- 
στεί από αμέλεια, επιβάλλεται φυλάκιση τουλάχιστον 
δύο ετών. 

Άρθρο 12 

Διοικητικές κυρώσεις 
(Άρθρο 13 της Οδηγίας 2006/24/ΕΚ) 

1. Όταν παραβιάζεται υποχρέωση που προβλέπεται 
στα άρθρα 3, 4, 6, 7 και 8 ή υποχρέωση που προβλέπεται 
στις κανονιστικές πράξεις που εκδίδονται κατ’ εξουσι¬ 
οδότηση των διατάξεων των άρθρων 7 παράγραφος 2 
και 8 παράγραφος 2, από το νόμιμο εκπρόσωπο ή μέλος 
της διοίκησης, τον υπεύθυνο ασφάλειας δεδομένων, 
εργαζόμενο ή συνεργάτη του παρόχου, επιβάλλεται, για 
κάθε παράβαση, στον πάροχο, ανάλογα με τη βαρύτητα 
της παράβασης και το εάν συντρέχει περίπτωση υπο¬ 
τροπής, μία από τις παρακάτω κυρώσεις: 

α) σύσταση για συμμόρφωση μέσα στα χρονικά όρια 
της τασσόμενης προθεσμίας με προειδοποίηση επιβολής 
προστίμου σε περίπτωση παράλειψης συμμόρφωσης· 

β) πρόστιμο από 20.000 έως 5.000.000 ευρώ' 

γ) οριστική ανάκληση του δικαιώματος παροχής υπη¬ 
ρεσιών. 

2. Οι κυρώσεις της σύστασης και του προστίμου 
επιβάλλονται με αιτιολογημένη απόφαση της Α.Δ.Α.Ε. 
ύστερα από προηγούμενη κλήση του ενδιαφερομένου 
για παροχή εξηγήσεων. Αν η Α.Δ.Α.Ε. κρίνει ότι πρέ¬ 
πει να επιβληθεί κύρωση αυστηρότερη του προστίμου, 
διαβιβάζει το φάκελο της υπόθεσης στην Εθνική Επι¬ 
τροπή Τηλεπικοινωνιών και Ταχυδρομείων (Ε.Ε.Τ.Τ.), η 
οποία μπορεί με απόφασή της να επιβάλει την κύρωση 
της ανάκλησης του δικαιώματος παροχής υπηρεσιών 
ύστερα από προηγούμενη κλήση του ενδιαφερομένου 
για παροχή εξηγήσεων επί της επιβλητέας κύρωσης. 
Όταν η Ε.Ε.Τ.Τ. κρίνει ότι δεν είναι προσήκουσα η επι¬ 
βολή ανάκλησης του δικαιώματος παροχής υπηρεσιών 
επιβάλλει μία από τις κυρώσεις που προβλέπονται στις 
περιπτώσεις α' και β' της παραγράφου 1. 

3. Όι αποφάσεις που εκδίδονται κατ’ εφαρμογή των 
διατάξεων του παρόντος άρθρου υπόκεινται σε προ¬ 
σφυγή ενώπιον του Διοικητικού Εφετείου Αθηνών. Για 
την άσκηση και εκδίκαση της προσφυγής εφαρμόζο¬ 
νται οι διατάξεις του Κώδικα Διοικητικής Δικονομίας 
(ν. 2717/1999, ΦΕΚ 97 Α'). Κατά των αποφάσεων του 
Διοικητικού Εφετείου επιτρέπεται αίτηση αναιρέσεως 
ενώπιον του Συμβουλίου της Επικρατείας σύμφωνα με 
τις κείμενες διατάξεις. 

Άρθρο 13 
Αστική ευθύνη 

(Άρθρο 13 της Οδηγίας 2006/24/ΕΚ) 

1. Φυσικό ή νομικό πρόσωπο που, κατά παράβαση των 
διατάξεων του παρόντος νόμου προκαλεί σε άλλον πε¬ 


ριουσιακή ζημία ή ηθική βλάβη, υποχρεούται σε πλήρη 
αποζημίωση ή χρηματική ικανοποίηση. Η χρηματική ικα¬ 
νοποίηση ορίζεται, κατ’ ελάχιστον, στο ποσό των δέκα 
χιλιάδων ευρώ, εκτός αν ζητηθεί από τον ενάγοντα 
μικρότερο ποσό. 

2. Όι διαφορές της παραγράφου 1 εκδικάζονται κατά 
τη διαδικασία των άρθρων 664 έως 676 του Κώδικα 
Πολιτικής Δικονομίας, ανεξάρτητα από την επιβολή ή μη 
διοικητικών κυρώσεων ή την άσκηση ποινικής δίωξης. 

ΚΕΦΑΛΑΙΟ Β' 

ΧΡΗΣΗ ΣΥΣΤΗΜΑΤΩΝ ΕΠΙΤΗΡΗΣΗΣ ΜΕ ΤΗ ΛΗΨΗ 
Η' ΚΑΤΑΓΡΑΦΗ ΗΧΟΥ Η' ΕΙΚΟΝΑΣ ΣΕ ΔΗΜΟΣΙΟΥΣ 
ΧΩΡΟΥΣ ΚΑΙ ΣΥΝΑΦΕΙΣ ΔΙΑΤΑΞΕΙΣ 

Άρθρο 14 

Χρήση συστημάτων επιτήρησης με τη λήψη 
ή καταγραφή ήχου ή εικόνας σε δημόσιους χώρους 

1. Η εγκατάσταση και λειτουργία συστημάτων επιτή¬ 
ρησης με τη λήψη ή καταγραφή ήχου ή εικόνας σε δη¬ 
μόσιους χώρους, εφόσον συνεπάγεται την επεξεργασία 
δεδομένων προσωπικού χαρακτήρα, επιτρέπεται μόνο 
για: α) τη διαφύλαξη της εθνικής άμυνας, β) την προστα¬ 
σία του πολιτεύματος και την αποτροπή εγκλημάτων 
προδοσίας της χώρας, γ) την αποτροπή και καταστολή 
εγκλημάτων που συνιστούν επιβουλή της δημόσιας τά¬ 
ξης, δ) την αποτροπή και καταστολή εγκλημάτων βίας, 
εμπορίας ναρκωτικών, κοινώς επικίνδυνων εγκλημάτων, 
εγκλημάτων κατά της ασφάλειας των συγκοινωνιών 
και εγκλημάτων κατά της ιδιοκτησίας, όταν με βάση 
πραγματικά στοιχεία συντρέχουν επαρκείς ενδείξεις ότι 
τελέσθηκαν ή πρόκειται να τελεσθούν τέτοιες πράξεις 
και ε) τη διαχείριση της κυκλοφορίας. 

2. Η εγκατάσταση και λειτουργία των συστημάτων 
επιτήρησης σε δημόσιους χώρους γίνεται μόνο από 
κρατικές αρχές με τήρηση της αρχής της αναλογικό- 
τητας. 

3. Δημόσιοι χώροι για την εφαρμογή των προηγούμε¬ 
νων παραγράφων νοούνται: 

α) οι κατά την κείμενη νομοθεσία και τα σχέδια πό¬ 
λεων προοριζόμενοι για κοινή χρήση, 

β) οι ελευθέρως προσβάσιμοι σε απροσδιόριστο αριθ¬ 
μό προσώπων ανοικτοί χώροι (περιφραγμένοι ή μη) που 
τίθενται σε κοινή χρήση με νόμιμο τρόπο και 

γ) οι σταθμοί διακίνησης επιβατών με μέσα μαζικής 
μεταφοράς. 

4. Με προεδρικό διάταγμα που εκδίδεται με πρόταση 
του Υπουργού Δικαιοσύνης, Διαφάνειας και Ανθρωπί¬ 
νων Δικαιωμάτων και του αρμόδιου κατά περίπτωση 
Υπουργού, ύστερα από γνώμη της Α.Π.Δ.Π.Χ., ορίζονται 
οι αρμόδιες κρατικές αρχές, η διαδικασία και οι προϋ¬ 
ποθέσεις για την εγκατάσταση και λειτουργία των συ¬ 
στημάτων επιτήρησης, τα κριτήρια για την τήρηση της 
αναλογικότητας μεταξύ των χρησιμοποιούμενων μέσων 
και του επιδιωκόμενου σκοπού, το είδος των προσωπι¬ 
κών δεδομένων που τυγχάνουν επεξεργασίας, η συλ¬ 
λογή, αποθήκευση, χρήση, διαβίβαση και οι αποδέκτες, 
ο χρόνος αποθήκευσης, η διαδικασία καταστροφής, τα 
οργανωτικά και τεχνικά μέτρα για την ασφάλεια της 
επεξεργασίας των δεδομένων, οι βασικές λειτουργίες 
και η περιοδική αξιολόγηση της αποτελεσματικότητας 
των συστημάτων επιτήρησης, τα δικαιώματα των φυ¬ 
σικών προσώπων στα οποία αφορούν τα δεδομένα, η 

έννομη προστασία, η γνωστοποίηση της επεξεργασίας 
και ο έλεγχσς από την Α.Π.Δ.Π.Χ. και κάθε σχετικό θέμα, 
σύμφωνα με τις βασικές αρχές του ν. 2472/1997. 

5. Η εγκατάσταση και λειτουργία συστημάτων επι¬ 
τήρησης με τη λήψη ή καταγραφή ήχσυ ή εικόνας από 
δημόσιες αρχές, Ο.Τ.Α., φυσικά ή νομικά πρόσωπα στους 
χώρους που διαχειρίζονται επιτρέπεται για το σκοπό 
της προστασίας πρσσώπων και αγαθών, σύμφωνα με 
τις διατάξεις του ν. 2472/1997 και τις κατευθυντήριες 
οδηγίες που εκδίδονται από την Α.Π.Δ.Π.Χ.. 

6. Τα τρία τελευταία εδάφια της περίπτωσης β' της 
παρ. 2 τσυ άρθρσυ 3 του ν. 2472/1997, όπως η παράγρα¬ 
φος αυτή αντικαταστάθηκε με το άρθρο όγδοο παρ. 
1 του V. 3625/2007 (ΦΕΚ 290 Α'), καταργούνται με την 
έναρξη ισχύος του προεδρικού διατάγματος που προ- 
βλέπεται από την παράγραφο 4. 

7. Εξακολουθούν να ισχύουν οι διατάξεις: α) του άρ¬ 
θρου 104 παρ. 4 του ν. 2696/1999 (Κ.Ο.Κ., ΦΕΚ 57 Α') 
και του π.δ. 287/2001 (ΦΕΚ 198 Α'), β) του άρθρου 41Ε 
του V. 2725/1999 (ΦΕΚ 125 Α') και της 24560/2003 Κοι¬ 
νής Απόφασης των Υπσυργών Δικαιοσύνης, Πολιτισμσύ 
και Δημόσιας Τάξης (ΦΕΚ 1071 Β'), γ) τσυ άρθρου 253Α 
παρ. 1 περίπτωση δ' τσυ Κώδικα Ποινικής Δικονομίας 
(π.δ. 258/1986, ΦΕΚ 121 Α'). Ειδικές διατάξεις που ρυθ¬ 
μίζουν την εγκατάσταση και λειτουργία συστημάτων 
επιτήρησης σε δημόσιους χώρους, κατά την έννοια της 
παραγράφου 3, εξακολουθούν να ισχύουν, εφόσον δεν 
αντίκεινται στις διατάξεις τσυ παρόντος άρθρου. 

Άρθρο 15 

Τροποποιήσεις του ν. 2472/1997 

1. Η περίπτωση β' της παρ. 1 τσυ άρθρσυ 16 του 
ν.2472/1997 αντικαθίσταται ως εξής: 

«Εναν καθηγητή ή αναπληρωτή καθηγητή πανεπιστη¬ 
μιακού ή τεχνολογικού τομέα της ανώτατης εκπαίδευ¬ 
σης στσ γνωστικό αντικείμενσ της πληροφσρικής.» 

2. Μετά το πρώτο εδάφιο της παρ. 5 του άρθρου 16 
του V. 2472/1997 προστίθεται το ακόλουθο εδάφιο: 

«Ειδικά οι αναπληρωτές των καθηγητών τακτικών 
μελών μπορεί να μην έχουν την ίδια ιδιότητα, αλλά 
πρέπει να είναι κάτοχοι διδακτορικού διπλώματος και 
να διαθέτουν επαρκή εμπειρία στον τομέα προστασίας 
δεδσμένων πρσσωπικού χαρακτήρα.» 

3. Στο τέλος της περίπτωσης ιγ' της παρ. 1 του άρθρου 
19 του ν. 2472/1997 προστίθεται τσ ακόλσυθσ εδάφιο: 

«Η προτεραιότητα εξέτασης των αιτήσεων, παραπό¬ 
νων και ερωτημάτων εκτιμάται από την Αρχή με κρι¬ 
τήριο τη σπουδαιότητα και το γενικότερο ενδιαφέρον 
του θέματος.» 

4. Στο άρθρο 20 του ν. 2472/1997 προστίθεται παρά- 
γραφσς 11 με το εξής περιεχόμενο: 

«11. Κατά παρέκκλιση της ισχύουσας νομοθεσίας, επι¬ 
τρέπεται η απόσπαση στην Αρχή μέχρι δέκα υπαλλήλων 
κατηγορίας ΠΕ από δημόσιες υπηρεσίες, νσμικά πρό¬ 
σωπα δημσσίσυ δικαίου, Ο.Τ.Α. και ναμικά πρόσωπα τσυ 
ευρύτερσυ δημόσιου τομέα, με σκοπό την εξειδίκευσή 
τους στα θέματα πρσστασίας πρασωπικών δεδομένων. 
Οι υπάλληλοι επιλέγονται με κοινή απόφαση της Αρχής 
και του φορέα προέλευσης και αποσπώνται με απόφαση 
τσυ Υπσυργού Δικαιοσύνης, Διαφάνειας και Ανθρωπί¬ 
νων Δικαιωμάτων και του κατά περίπτωση αρμόδιου 
Υπουργού. Η απόσπαση διαρκεί δύσ έτη, οι αποσπα- 
σμένοι αμείβονται από τον φορέα προέλευσής τους και 


λαμβάνουν το μισθό και τα επιδόματα της οργανικής 
τους θέσης που δεν συνδέονται με την ενεργό άσκηση 
των καθηκόντων τους. Μετά τη λήξη της απόσπασης 
επανέρχονται αυτοδικαίως στη θέση τους.» 

Άρθρο 16 

Τροποποιήσεις του ν. 3471/2006 

1. Στην παρ. 1 του άρθρου 11 του ν. 3471/2006 διαγρά¬ 
φονται οι λέξεις «με ή». 

2. Το πρώτο εδάφιο της παρ. 2 του άρθρου 11 του 
ν.3471/2006 αντικαθίσταται ως εξής: 

«Δεν επιτρέπεται η πραγματοποίηση μη ζητηθεισών 
επικοινωνιών με ανθρώπινη παρέμβαση (κλήσεων) για 
τους ανωτέρω σκοπούς, εφόσον ο συνδρομητής έχει 
δηλώσει πρσς τσν φσρέα παροχής της διαθέσιμης στσ 
κοινό υπηρεσίας, ότι δεν επιθυμεί γενικώς να δέχεται 
τέτσιες κλήσεις.» 

3. Η ισχύς τσυ παρόντος άρθρου αρχίζει την πρώτη 
του επόμενου μήνα μετά την πάροδο εξαμήνου από τη 
δημοσίευση τσυ παρόντσς νόμου. 

Άρθρο 17 

Κωδικοποίηση διατάξεων 

1. Επιτροπή που συγκροτείται με απόφαση του Υπουρ¬ 
γού Δικαιοσύνης, Διαφάνειας και Ανθρωπίνων Δικαιω¬ 
μάτων καταρτίζει σχέδια νόμσυ για την κωδικοπσίηση 
σε ενιαίο κείμενο των διατάξεων που αφορούν στο 
απόρρητο και στην ασφάλεια των επικοινωνιών, καθώς 
και στην προστασία των δεδσμένων προσωπικού χαρα¬ 
κτήρα στον τομέα των ηλεκτρονικών επικοινωνιών. 

2. Για την πληρότητα της κωδικοποίησης μπορεί να 
μεταβάλλεται η σειρά, η αρίθμηση και η διατύπωση 
άρθρων και παραγράφων, καθώς επίσης να καταρ- 
γούνται διατάξεις, στο μέτρο που είναι περιττές ή να 
προστίθενται νέες, αναγκαίες για την ενότητα της κω- 
δικσπσίησης. 

Άρθρο 18 

Τροποποίηση του ν. 3783/2009 (ΦΕΚ 136 Ά') 

1. Στην περίπτωση α'της παρ. 4 τσυ άρθρου 2 του 
ν.3783/2009 προστίθεται υποπερίπτωση στ' ως εξής: 

«στ. διεύθυνση κατοικίας ή διαμονής». 

2. Η υποχρέωση των παρόχων για διατήρηση και διαβί¬ 
βαση της διεύθυνσης τσυ συνδρομητή ή του εγγεγραμ¬ 
μένου χρήστη ως κατηγορίας δεδομένων του άρθρου 5 
αφορά στις συμβάσεις παρόχου με συνδρσμητή ή εγ- 
γεγραμμένσ χρήστη που συνάπτονται μετά την έναρξη 
ισχύος του παρόντος νόμου. 

Άρθρο 19 

1. Η πλήρωση κενών θέσεων δικαστικών υπαλλήλων 
των δικαστηρίων της χώρας κατηγορίας ΠΕ, ΤΕ, ΔΕ και 
ΥΕ επιτρέπεται να γίνεται με μετάταξη από μόνιμους 
υπαλλήλους που υπηρετούν στο Δημόσιο, σε Ν.Π.Δ.Δ., 
στα οποία περιλαμβάνονται οι Οργανισμοί Τοπικής Αυ¬ 
τοδιοίκησης τσυ α'και τσυ β'βαθμσύ, καθώς επίσης από 
εργαζομένους σε νσμικά πρόσωπα ιδιωτικού δικαίου, 
με αποκλειστικό ή βασικό μέτσχσ το κράτος, και στις 
θυγατρικές τους επιχειρήσεις. 

2. α) Οι προς πλήρωση με μετάταξη θέσεις ανακσι- 
νώνονται από το Υπουργείο Δικαιοσύνης, Διαφάνειας 
και Ανθρωπίνων Δικαιωμάτων τσ πρώτσ τρίμηνο κάθε 
ημερολογιακού έτους. 

β) Κατά την πρώτη εφαρμογή του παρόντος, οι προς 
πλήρωση θέσεις ανακοινώνονται εντός τριάντα ημερών 
από τη θέση τσυ σε ισχύ. 

γ) Η ανακοίνωση αποστέλλεται σε όλα τα Υπουργεία, 
που την κοινοποιούν σε όλσυς τσυς επσπτευόμενσυς 
από αυτά φορείς, από τους οποίους επιτρέπεται μετά¬ 
ταξη κατά την προηγούμενη παράγραφο. Στην ανακοί¬ 
νωση σρίζεται αποκλειστική προθεσμία ενός μηνός για 
την υποβολή σχετικής αίτησης. 

3. Η μετάταξη διενεργείται με αίτηση του υπαλλήλου 
που υποβάλλεται στην αρμόδια υπηρεσία του οικείου 
δικαστηρίου. Για την πραγματοποίησή της απαιτείται 
η προηγούμενη σύμφωνη γνώμη του αρμόδιου υπηρε¬ 
σιακού συμβουλίου της υπηρεσίας, στην οποία υπη¬ 
ρετεί ο υποψήφιος προς μετάταξη υπάλληλος ή, στην 
περίπτωση εργαζομένου σε νομικό πρόσωπο ιδιωτικού 
δικαίου ή επιχείρησης, του οργάνου διοίκησής τους. 
Ο αιτούμενος μετάταξη πρέπει να έχει συμπληρώσει 
πενταετή υπηρεσία από το διορισμό ή την πρόσληψή 
του και να μην έχει υπερβεί το πεντηκοστό έτος της 
ηλικίας του. 

4. Η μετάταξη γίνεται σε κενή θέση κλάδου της κα¬ 
τηγορίας στην οποία ανήκει αυτός που υπέβαλε την 
αίτηση για μετάταξη, εφόσον διαθέτει τα τυπικά και 
ουσιαστικά προσόντα που απαιτούνται για τον κλάδο 
αυτόν, σύμφωνα με τις ισχύουσες διατάξεις για τους 
δικαστικούς υπαλλήλους. Η κατάταξη στους βαθμούς 
του Κώδικα Δικαστικών Υπαλλήλων γίνεται με βάση 
το συνολικό χρόνο υπηρεσίας, με εξαίρεση το χρόνο, 
ο οποίος δεν υπολογίζεται για προαγωγή σύμφωνα με 
τις διατάξεις του άρθρου 89 του ν. 3528/2007 (ΦΕΚ 26 
Α'), που εφαρμόζεται αναλόγως. 

5. Οι αιτήσεις μετάταξης εισάγονται στο υπηρεσιακό 
συμβούλιο του οικείου δικαστηρίου, το οποίο συνεκτι- 
μά τόσο την καταλληλότητα του υποψηφίου για την 
άσκηση των καθηκόντων του κλάδου στον οποίο ζητεί 
να μεταταγεί όσο και τις ανάγκες της υπηρεσίας. Αν 
υποβληθούν περισσότερες αιτήσεις για μετάταξη στην 
ίδια θέση, το υπηρεσιακό συμβούλιο λαμβάνει υπόψη την 
απόδοση των υπαλλήλων, τσ χρόνσ συνολικής υπηρε¬ 
σίας στα βαθμό και τον κλάδο και τα λοιπά στοιχεία 
του προσωπικού τους μητρώου. 


6. Η μετάταξη διενεργείται, μετά από σύμφωνη γνώμη 
τσυ υπηρεσιακσύ συμβουλίου του οικείου δικαστηρίου, 
με κοινή απόφαση των Υπουργών Οικονομικών, Δικαιο¬ 
σύνης, Διαφάνειας και Ανθρωπίνων Δικαιωμάτων και του 
αρμόδιου κατά περίπτωση Υπουργσύ, πσυ δημοσιεύεται 
σε περίληψη στην Εφημερίδα της Κυβερνήσεως. 

7. Θέσεις για τις οπαίες εκδόθηκε προκήρυξη πλήρω¬ 
σής τσυς με διορισμό δεν καλύπτονται με μετάταξη. 

8. Οι μεταταχθέντες, για να καταλάβουν θέση προϊ¬ 
σταμένου τμήματος ή αυτοτελούς γραφείου της γραμ¬ 
ματείας, πρέπει να υπηρετήσουν στο δικαστήριο πέντε 
(5) έτη. Οι ανωτέρω δεν μπορούν να αιτηθούν απόσπαση 
σε άλλη υπηρεσία πριν από τη συμπλήρωση υπηρεσί¬ 
ας δέκα (10) ετών στη γραμματεία του δικαστηρίου, 
εξαιρουμένων των αποσπάσεων που προβλέπονται στα 
άρθρα 55 του π. δ. 63/2005 (ΦΕΚ 98 Α'), 6 του ν. 1878/1990 
(ΦΕΚ 33 Α') και 2 του ν. 1895/1990 (ΦΕΚ 116 Α'). 

9. Οι μεταταχθέντες ασφαλίζονται για τους κλάδους 
ασθένειας, κύριας και επικουρικής ασφάλισης και λήψης 
εφάπαξ βοηθήματος, επιλέγουν δε, εντός μηνός από 
τη μετάταξή τους, μεταξύ των ασφαλιστικών ταμείων 
των φορέων από τους οποίους μετατάχθηκαν ή των 
αντίστοιχων του Δημοσίου. 

10. Για τους μετατασσόμενους από νομικά πρόσωπα 
ιδιωτικού δικαίου, με αποκλειστικό ή βασικό μέτοχο το 
κράτος και τις θυγατρικές τους επιχειρήσεις, ο χρόνος 
υπηρεσίας που έχει διανυθεί στο φορέα από τον οποίο 
γίνεται η μετάταξη λογίζεται ως χρόνος πραγματικής 
δημόσιας υπηρεσίας για τη βαθμολογική και μισθολο- 
γική τους κατάταξη και για κάθε άλλη συνέπεια στην 
υπηρεσία τους. 

11. Οι μετατασσόμενοι δικαιούνται το σύνολο των απο¬ 
δοχών της θέσης στην οποία μετατάσσονται, χωρίς 
να διατηρούν ως προσωπική διαφορά τυχόν επιπλέον 
αποδοχές που ελάμβαναν στο φορέα από τον οποίο 
μετατάσσονται. 

12. Οι ρυθμίσεις των παραγράφων 8, 9,10 και 11 ισχύουν 
και για όσους μετατάσσονται στο Ελεγκτικό Συνέδριο 
από νομικά πρόσωπα ιδιωτικού δικαίου με αποκλειστι¬ 
κό ή βασικό μέτσχο το Κράτος ή τις θυγατρικές τους 
επιχειρήσεις, σύμφωνα με τα σριζόμενα στα άρθρο 40 
του V. 3772/2009 (ΦΕΚ 102 Α'). 

Άρθρο 20 
Έναρξη ισχύος 

Η ισχύς του παρόντος νόμου αρχίζει από τη δημοσί¬ 
ευσή του στην Εφημερίδα της Κυβερνήσεως, εκτός εάν 
στις επί μέρους διατάξεις του ορίζεται διαφορετικά. 


Παραγγέλλομε τη δημοσίευση του παράντος στην Εφημερίδα της Κυβερνήσεως και την εκτέλεσή του ως 
νάμου του Κράτους. 

Αθήνα, 17 Φεβρουάριου 2011 

ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΑΡΟΛΟΣ ΓΡ. ΠΑΠΟΥΛΙΑΣ 


οι ΥΠΟΥΡΓΟΙ 


ΕΣΩΤΕΡΙΚΩΝ, ΑΠΟΚΕΝΤΡΩΣΗΣ 
ΚΑΙ ΗΛΕΚΤΡΟΝΙΚΗΣ ΔΙΑΚΥΒΕΡΝΗΣΗΣ 

I. ΡΑΓΚΟΥΣΗΣ 


ΕΘΝΙΚΗΣ ΑΜΥΝΑΣ 


Ε. ΒΕΝΙΖΕΛΟΣ 

ΔΙΚΑΙΟΣΥΝΗΣ, ΔΙΑΦΑΝΕΙΑΣ 
ΚΑΙ ΑΝΘΡΩΠΙΝΩΝ ΔΙΚΑΙΩΜΑΤΩΝ 


X. ΚΑΣΤΑΝΙΔΗΣ 


ΟΙΚΟΝΟΜΙΚΩΝ 

Γ. ΠΑΠΑΚΩΝΣΤΑΝΤΙΝΟΥ 

ΥΠΟΔΟΜΩΝ, ΜΕΤΑΦΟΡΩΝ 
ΚΑΙ ΔΙΚΤΥΩΝ 

Δ. ΡΕΠΠΑΣ 

ΠΡΟΣΤΑΣΙΑΣ ΤΟΥ ΠΟΛΙΤΗ 

X. ΠΑΠΟΥΤΣΗΣ 


Θεωρήθηκε και τέθηκε η Μεγάλη Σφραγίδα του Κράτους. 
Αθήνα, 17 Φεβρουάριου 2011 


ο ΕΠΙ ΤΗΣ ΔΙΚΑΙΟΣΥΝΗΣ ΥΠΟΥΡΓΟΣ 

X. ΚΑΣΤΑΝΙΔΗΣ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


1 ΠΕΡΙΦΕΡΕΙΑΚΑ ΓΡΑΦΕΙΑ ΠΩΛΗΣΗΣ Φ.Ε.Κ. || 

ΘΕΣΣΑΛΟΝΙΚΗ - Βασ. Όλγας 227 

23104 23956 

ΚΟΜΟΤΗΝΗ - Δημοκρατίας 1 

25310 22858 

ΠΕΙΡΑΙΑΣ - Ευρυπίδου 63 

210 4135228 

ΛΑΡΙΣΑ - Διοικητήριο 

2410 597449 

ΠΑΤΡΑ - Κορίνθου 327 

2610 638109 

ΗΡΑΚΛΕΙΟ - Πεδιάδος 2 

2810 300781 

ΙΩΑΝΝΙΝΑ - Διοικητήριο 

26510 87215 

ΜΥΤΙΛΗΝΗ - Πλ. Κωνσταντινουπόλεως 1 

22510 46654 


ΤΙΜΗ ΠΩΛΗΣΗΣ ΦΥΛΛΩΝ ΤΗΣ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


Σε έντυπη ιιοοίρή: 

• Για τα Φ.Ε.Κ. από 1 έως 16 σελίδες σε 1 € προσαυξανόμενη κατά 0,20 € για κάθε επιπλέον οκτασέλιδο ή μέρος αυτού. 

• Για τα φωτοαντίγραφα Φ.Ε.Κ. σε 0,15 € ανά σελίδα. 

Σε υοοίρή ΡνΡ/ΟΡ: 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α.Α.η. 

110 € 

30 € 

- 

Ε.Β.Ι. 

100 € 

- 

- 

Α.Ε.Δ. 

5€ 

- 

- 

Δ.Δ.Σ. 

200 € 

- 

20 € 

Α.Ε.-Ε.Π.Ε. και Γ.Ε.Μ.Η. 

- 

- 

100 € 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α' 

150 € 

40 € 

15 € 

Β' 

300 € 

80 € 

30 € 

Γ 

50 € 

- 

- 

Υ.Ο.Δ.Δ. 

50 € 

- 

- 

Δ' 

110 € 

30 € 

- 


• Η τιμή πώλησης μεμονωμένων Φ.Ε.Κ. σε μορφή οό-Γοηη από εκείνα που διατίθενται σε ψηφιακή μορφή και μέχρι 100 σελίδες, σε 5 € 
προσαυξανόμενη κατά 1 € ανά 50 σελίδες. 

• Η τιμή πώλησης σε μορφή οά-Γοηη/όνό, δημοσιευμάτων μιας εταιρείας στο τεύχος Α.Ε.-Ε.Π.Ε. και Γ.Ε.ΜΗ. σε 5 € ανά έτος. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Έντυπη μορφή 

Δ' 

160 € 

Α.Α.Π. 

160 € 

Ε.Β.Ι. 

65 € 

Α.Ε.Δ. 

10 € 


Τεύχος 

Έντυπη μορφή 

Α' 

225 € 

Β' 

320 € 

Γ' 

65 € 

Υ.Ο.Δ.Δ. 

65 € 


Τεύχος 

Έντυπη μορφή 

Α.Ε.-Ε.Π.Ε. και Γ.Ε.Μ.Η. 

2.250 € 

Δ.Δ.Σ. 

225 € 

Α.Σ.Ε.Π. 

70 € 

Ο.Π.Κ. 

- 


• Το τεύχος Α.Σ.Ε.Π. (έντυπη μορφή) θα αποστέλλεται σε συνδρομητές ταχυδρομικά, με την επιβάρυνση των 70 €, ποσό το οποίο αφορά 
τα ταχυδρομικά έξοδα.. 


• Η καταβολή γίνεται σε όλες τις Δημόσιες Οικονομικές Υπηρεσίες (Δ.Ο.Υ.).Το πρωτότυπο διπλότυπο (έγγραφο αριθμ. πρωτ. 9067/28.2.2005 
2η Υπηρεσία Επιτρόπου Ελεγκτικού Συνεδρίου) με φροντίδα των ενδιαφερομένων, πρέπει να αποστέλλεται ή να κατατίθεται στο Εθνικό 
Τυπογραφείο (Καποδιστρίου 34, Τ.Κ. 104 32 Αθήνα). 

• Σημειώνεται ότι φωτοαντίγραφα διπλοτύπων, ταχυδρομικές Επιταγές για την εξόφληση της συνδρομής, δεν γίνονται δεκτά και θα επι- 
στρέφονται. 

• Οι οργανισμοί τοπικής αυτοδιοίκησης, τα νομικά πρόσωπα δημοσίου δικαίου, τα μέλη της'Ενωσης Ιδιοκτητών Ημερησίου Τύπου Αθηνών 
και Επαρχίας, οι τηλεοπτικοί και ραδιοφωνικοί σταθμοί, η Ε.Σ.Η.Ε.Α, τα τριτοβάθμια συνδικαλιστικά Όργανα και οι τριτοβάθμιες επαγ¬ 
γελματικές ενώσεις δικαιούνται έκπτωσης πενήντα τοις εκατό (50%) επί της ετήσιας συνδρομής. 

• Το ποσό υπέρ ΤΑ.Π.Ε.Τ. [5% επί του ποσού συνδρομής (τρέχον έτος + παλαιότητα)], καταβάλλεται ολόκληρο (Κ.Α.Ε. 3512) και υπολογί¬ 
ζεται πριν την έκπτωση. 

• Στην Ταχυδρομική συνδρομή του τεύχους Α.Σ.Ε.Π. δεν γίνεται έκπτωση. 


Πληροφορίες για δημοσιεύματα που καταχωρίζονται στα Φ.Ε.Κ. στο τηλ.: 210 5279000. 

Φωτοαντίγραφα παλαιών Φ.Ε.Κ.: Μάρνη 8, τηλ.: 210 8220885, 210 8222924, 210 5279050. 

Οι πολίτες έχουν τη δυνατότητα ελεύθερης ανάγνωσης των δημοσιευμάτων που καταχωρίζονται σε όλα τα τεύχη της Εφημερίδας 
της Κυβερνήσεως πλην εκείνων που καταχωρούνται στο τεύχος Α.Ε.-Ε.Π.Ε. από την ιστοσελίδα του Εθνικού Τυπογραφείου (νννννν.6ΐ.9ΐ') 

